स्वास्थ्य सचिव से जब यह पूछा गया कि क्या सरकारी नौकरियों में अच्छे डाक्टर इसलिए नही आते क्योंकि सरकारी नौकरियों में उन्हें अच्छा वेतन नही मिलता, इस पर आलोक कुमार ने कहा कि इस बार हम अच्छे और काबिल एमबीबीएस डाक्टरों को 50 हजार रुपए प्रति माह से अधिक का वेतन आफर करेंगे, जबकि एमडी और एमएस विशेषज्ञ डाक्टरों को 80 हजार प्रति माह से अधिक का वेतन आफर करेंगे। डाक्टरों को वेतन उनकी विशेषज्ञता और अनुभव के आधार पर निर्धारित किया जाएगा, जिस डाक्टर का अनुभव जितना अधिक होगा उसका वेतन उतना ही अच्छा होगा। इसमें विशेषज्ञ डाक्टरों की आयु सीमा 65 वर्ष तक होगी।